Dexter (1ος κύκλος)

Ο πρώτος κύκλος της σειράς Dexter αποτελεί προσαρμογή του μυθιστορήματος του Τζεφ Λίντσεϊ με τίτλο Darkly Dreaming Dexter, το οποίο αποτελεί το πρώτο μυθιστόρημά της αστυνομικής σειράς βιβλίων με τον ομώνυμο χαρακτήρα. Οι μετέπειτα κύκλοι παρουσίασαν πρωτότυπες ιστορίες.

Ο πρώτος κύκλος ο οποίος έκανε πρεμιέρα την 1η Οκτωβρίου 2006 και ολοκληρώθηκε στις 17 Δεκεμβρίου 2006, ακολουθεί την έρευνα του Ντέξτερ, τον οποίο ενσαρκώνει ο Μάικλ Κ. Χολ, να εντοπίσει τον «Δολοφόνο με το Φορτηγό». Ο δολοφόνος, ο οποίος εμφανίζεται από το πρώτο επεισόδιο του κύκλου, στοχεύει ιερόδουλες τις οποίες σκοτώνει και αφήνει τα σώματά τους διαμελισμένα και χωρίς καθόλου αίμα. Στο μεταξύ, η θετή αδελφή του Ντέξτερ, Ντέμπρα Μόργκαν (Τζένιφερ Κάρπεντερ), δουλεύει για το Τμήμα Ηθών και φιλοδοξεί να εργαστεί στο Τμήμα Ανθρωποκτονιών, ενώ η σύντροφος του Ντέξτερ, Ρίτα Μπένετ (Τζούλι Μπενζ), θέλει να γίνει η σχέση τους πιο στενή. Ο Κρίστιαν Καμάργκο εμφανίζεται σε αρκετά επεισόδια ως Ρούντι Κούπερ μέχρι το τέλος του κύκλου.

Η τηλεθέαση του πρώτου κύκλου για το κανάλι ήταν υψηλή, με το πρώτο επεισόδιο να του προσφέρει τα υψηλότερα νούμερα τηλεθέασης στα τελευταία δύο χρόνια περίπου, ενώ συνολικά ο πρώτος κύκλος έλαβε θετικές κριτικές από τους κριτικούς.

 Ηθοποιοί 
 Βασικοί ηθοποιοί 
 Μάικλ Κ. Χολ ως Ντέξτερ Μόργκαν
 Τζούλι Μπενζ ως Ρίτα Μπένετ
 Τζένιφερ Κάρπεντερ ως Ντέμπρα Μόργκαν
 Έρικ Κινγκ ως Τζέιμς Ντόουκς
 Λόρεν Βέλεζ ως Μαρία ΛαΓκουέρτα
 Νταβίντ Σάγιας ως Έιντζελ Μπατίστα
 Τζέιμς Ρεμάρ ως Χάρι Μόργκαν

 Επαναλαμβανόμενοι ηθοποιοί 
 Τ. Σ. Λι ως Βινς Μασούκα
 Κριστίνα Ρόμπινσον ως Άστορ Μπένετ
 Ντάνιελ Γκόλντμαν ως Κόντι Μπένετ
 Ντέβον Γκρέι, Ντόμινικ Τζέινς και Μάξγουελ Χάκαμπι ως νεαρός Ντέξτερ
 Τζεφ Πίρσον ως Τομ Μάθιους
 Κρίστιαν Καμάργκο ως Μπράιαν Μόσερ / Ρούντι Κούπερ
 Μαρκ Πελεγκρίνο ως Πολ Μπένετ
 Μπραντ Γουίλιαμ Χένκε ως Τόνι Τούτσι
 Άντζελα Αλβαράδο ως Νίνα Μπατίστα
 Σαμ Γουίτγουερ ως Νιλ Πέρι
 Σέιτζ Κιρκπάτρικ ως Λόρα Μόσερ
 Μάργκο Μάρτιντεϊλ ως Καμίλα Φιγκ

 Επεισόδια 
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση σε Η.Π.Α.(εκατομ.)

 Υποδοχή 
Τηλεθέαση
Ο πρώτος κύκλος έλαβε υψηλή τηλεθέαση για το Showtime. Το πρώτο επεισόδιο είχε περισσότερους από ένα εκατομμύριο τηλεθεατές, δίνοντας στο κανάλι τα υψηλότερα νούμερα τηλεθέασης στα τελευταία δύο χρόνια περίπου, ενώ το τελευταίο επεισόδιο παρακολούθησαν 1.1 εκατομμύρια τηλεθεατές στις ΗΠΑ. Κατά μέσο όρο, τον πρώτο κύκλο παρακολούθησαν δύο εκατομμύρια τηλεθεατές ανά επεισόδιο κατά τη διάρκεια της πρώτης προβολής των επεισοδίων, μετά τον συνυπολογισμό και τον τηλεθεατών από DVR.

Εξαιτίας της απεργίας των σεναριογράφων την περίοδο 2007-2008 και ενθαρρυμένο από την κριτική επιτυχία και τα υψηλά νούμερα τηλεθέασης της σειράς, το CBS ανακοίνωσε τον Δεκέμβριο του 2007 πως μελετούσε το ενδεχόμενο να προβάλει μία επεξεργασμένη εκδοχή του πρώτου κύκλου της σειράς Dexter ελεύθερα, χωρίς κάποιου είδους συνδρομή. Αυτή η προβολή ξεκίνησε στις 17 Φεβρουαρίου 2008 κι έτσι, ο Dexter έγινε το πρώτο τηλεοπτικό πρόγραμμα σε είκοσι χρόνια που προβλήθηκε σε ένα ανοικτό δίκτυο μετά την προβολή του σε ένα συνδρομητικό κανάλι. Κατά τη διάρκεια προβολής της από το CBS το 2008, τα νούμερα τηλεθέασης της σειράς ήταν πολύ υψηλότερα σε σχέση με αυτά του Showtime, φτάνοντας τα 8.2 εκατομμύρια τηλεθεατές κατά την πρεμιέρα της τον Φεβρουάριο, προσφέροντας στο κανάλι τα καλύτερα νούμερα τηλεθέασης για τη συγκεκριμένη ώρα προβολής από τον Δεκέμβριο της προηγούμενης χρονιάς. Κατά τη διάρκεια των 12 εβδομάδων προβολής από το CBS, η τηλεθέαση έπεσε στα 7.1 εκατομμύρια στις αρχές Απριλίου και στα 6.6 εκατομμύρια στο τελευταίο επεισόδιο, το οποίο προβλήθηκε στις 6 Μαΐου.

 Κριτικές 
Ο πρώτος κύκλος της σειράς έλαβε θετικές κριτικές και στη σελίδα συλλογής κριτικών Rotten Tomatoes συγκεντρώνει ποσοστό αποδοχής 82%, βασισμένο σε 34 κριτικές. Στο τμήμα ομοφωνίας διαβάζουμε: «Είναι σκοτεινός και η καινοτόμα υπόθεση μπορεί να είναι πολύ γκροτέσκα για κάποιους, αλλά ο Dexter είναι ένα συναρπαστικό, κομψά κατασκευασμένο δράμα-τρόμου».

Η Χάνα Πουλ από τη σελίδα The Guardian αναφέρει: «Η σειρά Dexter δεν είναι απλά έξυπνη και πρωτότυπη, είναι επίσης απίστευτα αστεία, κάτι το οποίο αποτελεί επίτευγμα δεδομένου του φρικιαστικού θέματός της». Ο Πολ Κατζ από το περιοδικό Entertainment Weekly βαθμολογεί τον κύκλο με Β και λέει πως η σειρά «παρέχει έναν από τους πιο ελκυστικούς αντι-ήρωες της μικρής οθόνης», ενώ ο Έρικ Γκόλντμαν από τη σελίδα IGN, βαθμολογώντας με 9/10, αναφέρει: «Οι κατά συρροή δολοφόνοι είναι ένα σύνηθες θέμα στη μυθοπλασία, αλλά ο Ντέξτερ Μόργκαν κατέχει ήδη μία θέση στην κορυφή των πιο αξιομνημόνευτων». Η εφημερίδα New York Daily News επαινεί τη σειρά ως «τολμηρή, διαφορετική και συναρπαστική, με τον κεντρικό χαρακτήρα και τις ερμηνείες να σου κόβουν την ανάσα».

Διακρίσεις
 Βραβεία Κατηγορία Υποψήφιοι ΑποτέλεσμαΈμμυ Δημιουργικών Τεχνών (Download the nominees file & the winners file) Καλύτερο Πρωτότυπο Μουσικό Θέμα σε Τίτλους Αρχής Ρολφ Κεντ  Καλύτερο Μοντάζ Εικόνας (Μονοκάμερα) σε Δραματική Σειρά Έλενα Μαγκανίνι(για επεισόδιο «Dexter»)  Καλύτερος Σχεδιασμός Τίτλων Αρχής Έρικ Σ. Άντερσον, Τζος Μπόνταρ,Λίντσεϊ Ντάνιελς, Κόλιν Ντέιβις  Χρυσές Σφαίρες Καλύτερος Ηθοποιός σε Δραματική Σειρά Μάικλ Κ. Χολ Βραβεία Satellite (Check the Television Tab) Καλύτερη Τηλεοπτική Σειρά - Δράμα Dexter  Α' Ανδρικός Ρόλος - Δράμα Μάικλ Κ. Χολ  Β' Γυναικείος Ρόλος - Σειρά, Μίνι Σειρά ή Τηλεοπτική Ταινία Τζούλι Μπενζ Βραβεία Saturn Καλύτερη σειρά (Syndicated/Cable Television) Dexter  Α' Ανδρικός Τηλεοπτικός Ρόλος Μάικλ Κ. Χολ  Β' Ανδρικός Τηλεοπτικός Ρόλος Τζέιμς Ρεμάρ  Β' Γυναικείος Τηλεοπτικός Ρόλος Τζένιφερ Κάρπεντερ  Βραβεία Σωματείου Ηθοποιών Καλύτερη Αντρική Ερμηνεία σε Δραματική Σειρά Μάικλ Κ. Χολ Βραβεία TCA(Television Critics Association) Καλύτερο Νέο Πρόγραμμα της Χρονιάς Dexter  Ατομικό Επίτευγμα σε Δράμα Μάικλ Κ. Χολ  Βραβεία AFI Τηλεοπτικό Πρόγραμμα Dexter  Βραβεία ALMA(American Latino Media Arts Award) Β' Γυναικείος Ρόλος - Σειρά, Μίνι Σειρά ή Τηλεοπτική Ταινία Λόρεν Βέλεζ Βραβεία Artios(Casting Society of America) Καλύτερο Κάστινγκ σε Δραματική Σειρά Σον Ντόνσον, Λόρι Σ. Γουίμαν  Καλύτερο Κάστινγκ σε Πιλοτικό Επεισόδιο Δραματικής Σειράς(για επεισόδιο «Dexter») Ντέμπορα Ακουίλα, Μαίρη Τρίσια Γουντ,Τζένιφερ Λ. Σμιθ, Τζούλι Τακερ, Λόρι Γουίμαν  Βραβεία Edgar Καλύτερο Επεισόδιο Τηλεοπτικής Σειράς Κλάιντ Φίλιπς(για επεισόδιο «Crocodile») Βραβεία IGNΔιαλέξτε παρακάτω την αντίστοιχη κατηγορία:
Καλύτερο Τηλεοπτικό Πρόγραμμα: 
Καλύτερη Νέα Σειρά: 
Καλύτερος Ηθοποιός: 
Καλύτερος Κακός: 
Καλύτερος Χαρακτήρας:  Καλύτερο Τηλεοπτικό Πρόγραμμα Dexter  Καλύτερη Νέα Σειρά Dexter  Καλύτερος Ηθοποιός Μάικλ Κ. Χολ  Καλύτερος Κακός - The Ice Truck Killer Κρίστιαν Καμάργκο  Καλύτερος Χαρακτήρας - Dexter Morgan Μάικλ Κ. Χολ  Βραβεία Imagen Β' Αντρικός Ρόλος - Τηλεόραση Νταβίντ Σάγιας Βραβεία NAMIC Vision Καλύτερη Ηθοποιός - Δράμα Λόρεν Βέλεζ  Δραματική Σειρά Dexter  Βραβεία Peabody Αριστείο στην Τηλεόραση Dexter  Βραβεία Young Artist Καλύτερη Ερμηνεία σε Τηλεοπτική Σειρά (Κωμωδία ή Δράμα)- Επαναλαμβανόμενος Νεαρός Ηθοποιός Ντάνιελ Γκόλντμαν 

 Παραπομπές 

 Εξωτερικοί σύνδεσμοι 

 Πρώτος κύκλος στην IMDb

D
Κατηγορία:Τηλεοπτικοί κύκλοι